
**Drama pedagogiei, ca dealtfel şi a medicinei, şi a altor ştiinţe care ţin în acelaşi timp de artă şi de ştiinţă, constă în faptul că metodele cele mai bune sunt şi cele mai dificile.” (J. Piaget)**

Copilăria timpurie reprezintă cea mai importantă perioadă din viaţa unui individ prin consecinţele durabile pe care le are asupra dezvoltării ulterioare a acestuia. Ultimele cercetări au demonstrat şi argumentat modul în care trebuie abordată această perioadă de vârstă insistând pe practicile adecvate de îngrijire şi educaţie a copilului mic.

Cunoaşterea creşterii şi dezvoltării copilului este absolut necesară pentru înţelegerea fiziologiei şi patologiei vârstei. Ele sunt procese complementare. **Creşterea** se referă la schimbările specifice de ordin fizic şi creşterea în dimensiune. **Dezvoltarea** este definită ca sporirea în complexitate sau modificare de la forme simple la forme mai complexe şi mai detaliate. Este un proces ordonat continuu în carecopilul dobândeşte cunoştinţe, achiziţionează deprinderi, dezvoltă comportamente adecvate, adaptabile, se autodefineşte în raport cu sine şi cu ceilalţi. Factorii ereditari şi de mediu, unici în cazul fiecărui copil, influenţează ritmul şi calitatea dezvoltării copilului – de aici diferenţierea atât de semnificativă a dezvoltării copilului.

În educaţie nu există reţete, există experienţă acumulată, idei, teorii bazate pe cercetări noi,

practici confirmate care şi-au demonstrat în timp eficienţa, valori, principii, reguli. Succesul educaţiei se bazează pe adaptarea demersului educaţional la nevoile individuale ale fiecărui copil.

Conceptul conform căruia copilul este un tot unitar are la bază principiul acceptat pe larg că toate domeniile creşterii şi dezvoltării umane sunt legate între ele. Nici unul din aspectele dezvoltării nu se manifestă de sine stătător, iar toate deprinderile, oricât de simple sau complexe ar fi, reflectă intercorelarea abilităţilor.

**GRĂDINIȚA NOASTRĂ!**

Noi, educator și părinți, trebuie să fim pregătiţi şi convinşi că prin intervenţiile noastre educative stimulăm dorinţa şi nevoia de cunoaştere, dorinţa şi nevoia de mişcare, dorinţa şi nevoia de explorare, dorinţa şi nevoia de joc, dorinţa şi nevoia de a se exprima în forme cât mai variate.

Copilul învaţă făcând!

Să-i oferim toate oportunităţile de a învăţa, asigurându-i protecţie, siguranţă, încurajare şi, mai presus de toate, iubire!

**ÎN PRIMUL RÂND LA ȘCOALA ÎNVÂȚĂM SÂ NE JUCĂM! ÎNVĂȚĂM JUCÂNDU-NE!**

**Ce este jocul pentru copil?**

În viaţa copilului jocul este o activitate deosebit de atrăgătoare care evoluează între ficţiunea pură şi realitatea muncii (M. Debesse, 1967) şi ne ajută să cunoaştem mai bine înclinaţiile copilului, fiind cel mai bun turn de observaţie de unde putem avea o vedere de ansamblu asupra dezvoltării copilului.

Jocul ne permite să urmărim copilul sub toate aspectele dezvoltării sale, în întreaga sa complexitate: cognitiv, motor, afectiv, social, moral. Pentru copil aproape orice activitate este joc, prin joc el anticipează conduitele superioare. Pentru copil “jocul este munca, este binele, este datoria, este idealul vieţii. Jocul este sintagma, atmosfera în care fiinţa sa psihologică poate să respire şi, în consecinţă, poate să acţioneze” (Ed. Claparede,1936).

Nu ne putem imagina copilăria fără râsetele şi jocurile sale. Un copil care nu ştie să se joace, “un mic bătrân”, este un adult care nu va şti să gândească.

**Ce este jocul?**

- o experienţă naturală, universală;

- o formă de activitate individuală sau de grup;

- un mod de explorare a mediului înconjurător; o modalitate de dezvoltare a competenţelor sociale, a inteligenţei, a limbajului, a creativităţii;

- o cale de transmitere şi păstrare a culturii autentice, de cunoaştere şi intercunoaştere;

- jocul oferă oportunităţi pentru copiii cu nevoi speciale, favorizează incluziunea socială.

Jocul este considerat o strategie optimă pentru promovarea îngrijirii timpurii şi a dezvoltării. Jocul, în contextul ataşamentului securizant oferit de adulţi, oferă copiilor bogăţia, stimularea şi activitatea fizică de care au nevoie pentru dezvoltarea creierului pentru învăţarea viitoare.

Jocul este un proces interdisciplinar, el încurajează toate tipurile de inteligenţă, conform teoriei inteligenţelor multiple a lui H. Gardner (1983):

* lingvistică, muzicală, logico-matematică, spaţială, corporal-chinestezică, personală şi socială. Prin joc, copiii:
* învaţă elemente de vocabular nou numind obiectele în timpul jocului; caracteristicile acestora, relaţiile dintre ele, utilizând structuri gramaticale, dezvoltându-şi abilitatea de a susţine o conversaţie; Exprimă dorinţe, negociază, împărtăşesc idei, experienţe, imită aspecte din viaţa cotidiană.
* învaţă muzica prin intermediul jocurilor cu text şi cânt, jocurilor cu acompaniament instrumental;
* îşi formează deprinderi matematice, construiesc, numără cuburi, obiecte, le compară, le sortează, le aşează în spaţiu.
* îşi dezvoltă abilităţi spaţiale prin arte (desen, pictură, modelaj), prin jocurile de corespondenţă vizuală şi pe baza realizării de semne vizuale;
* aleargă, se caţără, aruncă şi prind mingea sau alte obiecte, sar coarda dezvoltându-şi abilităţile de tip corporal-kinestezic;
* conştientizează propriile sentimente, gânduri;
* rezolvă situaţii problematice, găseşte soluţii pentru probleme reale;
* dobândeşte abilităţi sociale îndeplinind diferite roluri sociale, învaţă să vadă lumea din perspectiva altor persoane, folosesc limbajul adecvat negocierii şi rezolvării de probleme, colaboarează şi acceptă propuneri, idei etc.

**Sentimentul de siguranţă, încredere şi acceptare pe care i le conferă contextul jocului, permit copilului să îşi exprime emoţiile, să-şi asume riscuri, să încerce să experimenteze, să descopere lucruri noi, să treacă peste dezamăgiri, nereuşite. În joc nu există corect şi greşit, pentru că la vârsta preşcolară jocul simbolic permite să schimbăm/inventăm realităţi, reguli, personaje! Jocul pune bazele sănătăţii mentale şi a rezistenţei, întăreşte încrederea în sine şi dezvoltă capacitatea de a rezolva situaţii-problemă.**

**Jocurile libere sunt jocurile alese, propuse, iniţiate de copil, fără intervenţia adultului**. El singurîşi alege locul, jucăriile şi tipul de joc pe-l care doreşte. Jocul liber oferă educatoarei şansa de acunoaşte cât mai bine copilul, fiind momentul în care copilul utilizează cunoştinţele, deprinderile,experienţele dobândite anterior, în contexte în care el se simte liber să se exprime. Limbajul şiacţiunile copilului în jocul liber vorbesc despre modul în care el percepe lumea din jurul lui. De exemplu, dacă îl observăm cum se joacă cu o maşinuţă, vom vedea ce lucruri ştie despre maşini, ce scenarii inventează inspirate din viaţa reală, în care apar personaje, evenimente, acţiuni aşa cum le-a perceput el, putem observa tipurile de raporturi pe care le stabileşte între personaje, precum şi limbajul utilizat. Sau dacă se joacă un joc simbolic, de tipul „ De-a...”, vom vedea cum copilul transpune în joc experienţe proprii fie ca „spectator” al evenimentelor din jurul lui, fie ca personaj principal. Jocul simbolic permite copilului totodată şi să transpună în „realitatea” lui, dorinţe, gânduri, frustrări, insatisfacţii, bucurii din viaţa lui şi sunt pline de semnificaţie, pentru că nu există cenzură în exprimarea sa în timpul jocului liber indiferent ce tip de joc e (simbolic, de manipulare, de construcţii, etc.).

**Jocuri de manipulare -** antrenează musculatura fină (premisă de bază în formarea deprinderilor de scris), capacităţile de coordonare a mişcărilor, controlul lor, precum şi coordonarea oculo-motorie. Prin manipularea obiectelor din mediul ce îl înconjoară, copilul începe să controleze posibilităţile de cunoaştere, de a schimba şi stăpâni realitatea. Un aspect foarte important este câştigarea independenţei de acţiune şi autocontrol. De exemplu,manipulând piesele jocurilor existente în centrele Joc de masă sau Ştiinţe (puzzle, Lego, mozaic, basme în bucăţele, jocuri educative, jetoane) copiii îşi dezvoltă: coordonarea ochi – mână, musculatura fină, capacitatea de discriminare vizuală, deprinderi de îmbinare, triere, aşezare în ordine, clasificare,numărare, punere în corespondenţă, percepţiile de culoare, mărime, formă; sociabilitatea; capacitatea de a rezolva probleme; sentimentul de bucurie la realizarea unor sarcini.

**Jocul simbolic** – copilul utilizează mediul pentru a pune în scenă realitatea aşa cum o percepe el, interpretează


roluri, personaje reale sau imaginare. Aici este posibil ca Făt-frumos să plece cu racheta la palatul zânelor, Scufiţa Roşie să meargă la bunicuţa împreună cu prietenii ei piticii. Copilul trebuie încurajat să găsească soluţii noi pentru personajele sale, să gândească asupra unor conexiuni între evenimente să motiveze cu argumente proprii acţiunile sale.

**Jocul de rol/dramatizarea** presupune o pregătire prealabilă şi anume, transpunerea subiectului, care trebuie bine cunoscut de către toţi partenerii, înţeles şi redat cu fidelitate. Jocul dramatizare are ca sursă tematică lumea mijlocită a poveştii, basmului, filmului, teatrului, dar şi realitatea cotidiană. În cadrul acestor jocuri copiii au intervenţie personală. În ceea ce priveşte interpretarea rolurilor asumate şi modalităţile de înscenare a conţinutului din lipsa posibilităţii de discernământ şi de asimilare diferenţiată, copilul mic îmbină elementele fantastice cu cele luate din viaţa cotidiană. De pildă, „prinţul” vine călare pe cal (pe un băţ) şi are la brâu „sabie” (o bucată de scândură, legată cu o sforicică). În jocurile colective cu subiecte din basme şi poveşti, în cele iniţiate de copiii de 6/7 ani, se stabilesc relaţii complexe şi are loc un schimb viu şi continuu de păreri, fiecare fiind în acelaşi timp şi interpret şi regizor.

**Jocul cu reguli –** sunt jocurile **cu reguli formulate fie de către copii** sau de către adulţi. În general sunt jocuri care arată prin ce modalităţi poţi să câştigi (au la bază întrecerea precum şi jocurile de echipă), jocuri inventate de copii, jocurile sportive, jocurile didactice.**La vârsta preşcolară jocurile cu reguli inventate de copii** sunt cel mai des întâlnite, treptat, spre finalul preşcolarităţii, la 7 ani, apărînd şi jocurile cu reguli impuse, care devin foarte populare în şcolaritatea mică, ele bazându-se pe competiţie, pe măsura în care copilul demonstrează o mai mare performanţă în aplicarea unor cunoştine, capacităţi, abilităţi. Copiii însă pot simplifica sau complica aceste reguli, în funcţie de interesul manifestat, de experienţa de viaţă, de context.

**Jocurile dinamice/de mişcare** au la bază acţiuni motrice mai simple sau mai complexe dirijate de anumite reguli, prin care se consolidează deprinderile motrice de bază (mers, alergarea, aruncarea, prinderea, săritura, căţărarea, echilibrul), se dezvoltă calităţile motrice (viteza, forţa, rezistenţa) şi stări emoţionale pozitive.

**Sugestii pentru cadrele didactice… şi părinţi privind jocul copilului:**

* Participaţi la jocul copilului dacă vă acceptă („Ce zici dacă eu aş dori să cumpăr de la magazinul tău, două pâini şi un pachet de biscuiţi?”;
* Jucaţi-vă efectiv cu copilul, stimulaţi-l să manipuleze obiecte şi situaţii, diversificându-i modurile şi modalităţile de joc(„Acum e rândul meu să aşez cubul roşu. Care piesă urmează?”) 
* Folosiţi materiale potrivite pentru nivelul de dezvoltare a copilului şi stimularea sa (la 3-4 ani oferim copiilor cuburi mai mari, viu colorate, uşoare, puzzle-uri mari; la 5-6 ani se pot juca cu lego, piese mai mici care necesită precizie în mişcare, multă atenţie, răbdare, perseverenţă şi experienţă);
* Materialele alese să fie colorate, sigure şi durabile (jocurile şi jucăriile să fie din materiale rezistente, uşor de mânuit, estetice, să nu prezinte pericol de accidente, să atragă prin formă, culoare, mărime, să corespundă preocupărilor de vârstă şi scopului urmărit. Nu vom folosi obiecte din sticlă, sârmă, nasturi, pioneze la 3-4 ani şi nici cuburi grele sau alte jucării care presupun efort fizic ce depăşeşte posibilităţile acestora);
*  Planificaţi activităţile în aşa fel încât copilul să-şi antreneze cât mai multe abilităţi (În momentul în care copilul a căpătat o deprindere e necesar să complicăm jocul, solicitând copilul să rezolve sarcini cu un grad mai mare de dificultate. „Dacă ai adus toate păpuşile pe canapea, hai să le aşezăm în ordine, de la cea mai mică la cea mai mare”.);
* Atrageţi copiii să se joace dacă este nevoie („Ştii că nu mă simt prea bine, am răcit, vrei să-mi faci tu un ceai?” sau „Eu sunt copilul, vrei să fii tu mama şi să ne jucăm de-a familia?”);
* Apreciaţi mereu pozitiv eforturile copilului în joc („Ce frumos ai construit, eşti grozav!”, „Bravo, ţi-a reuşit prăjitura pentru păpuşă!”, ”Ce mult îmi place cum ai aranjat maşinuţele!”);
* Extindeţi acţiunile copiilor şi propuneţi şi altele („Acum că aţi terminat de gătit, haideţi să aşezăm masa pentru toate păpuşile şi să facem nişte invitaţii să participe şi alţi invitaţi. Unii dintre noi aranjează masa şi alţii vom scrie invitaţiile. De câte farfurii avem nevoie?” Etc.);
* Lăsaţi copiilor destul timp să se gândească, să-şi dezvolte jocul şi să găsească soluţii la problemele ivite, nu le răspundeţi dumneavoastră (Când vin cu solicitarea: „Nu ştiu cum să fac aici, ajută-mă!” nu vă grăbiţi să oferiţi soluţia, spuneţi-le ”Oare cum ar fi mai bine? Tu la ce te gândeşti? Încearcă....şi vom vedea dacă e bine...” şi lăsaţi-le un timp să găsească variante, soluţii, să experimenteze, sa înveţe din greşeli, să persevereze);
* Îmbogăţiţi cunoştinţele copilului cu materiale noi pe care el le poate folosi jucându-se, introduceţi idei noi, pentru a extinde cunoştinţele şi experienţele copilului (în jocul ”De-a brutarii” daţi copiilor făină, drojdie, sare şi apă şi ajutaţi-i să frământe aluatul din care ei vor modela cele mai minunate produse. Puneţi la dispoziţia lor seminţe de mac sau susan şi sugeraţi-le să modeleze ”specialităţi” folosind aceste ingrediente).
*  Creaţi copilului posibilităţi multiple de **a se juca cu alţii**; stimulaţi copilul să stabilească relaţii de joc cu alţi copii, dezvoltaţi jocul în comun al copiilor (Când ieşiţi în parc încurajaţi copilul să relaţioneze cu alţi copii: ”Uite ce minge frumoasă are băieţelul acela, întreabă-l cum se numeşte şi roagă-l să se joace cu tine!”, ”Ia şi fetiţa cu tine ca să plimbaţi împreună păpuşa cu căruciorul, să fiţi două mămici!”);
* Folosiţi-vă întreaga dumneavoastră creativitate şi experienţă pentru a descoperi împreună cu copilul noi obiecte şi materiale ce îi pot stimula şi lărgi experienţa prin joc (În timpul plimbărilor adunaţi materiale din natură: crenguţe, frunze, ghinde, pietricele, pastraţi ambalaje, haine vechi, vase, aparate – toate sunt o sursă inepuizabilă pentru subiecte noi de joc, dezvoltă imaginaţia, creativitatea, gândirea, satisfac curiozitatea, îmbogăţesc experienţa de viaţă a copiilor”); 
* Folosiţi **toate ocaziile** pentru a dirija atenţia copilului spre obiectele şi evenimentele naturale/reale care pot stimula şi satisface curiozitatea sa (Urmăriţi transformările din natură, venirea şi plecarea păsărelelor, zborul fluturaşului, viaţa gâzelor, răspundeţi la întrebările copiilor, creşterea plantelor);
* Îmbogăţiţi cunoştinţele copiilor cu teme variate despre evenimentele, lucrurile, fenomenele din lumea înconjurătoare, **lărgiţi tematica şi arealul de subiecte** (Vorbiţi copilului despre naşterea lui, despre botez, despre evenimentele religioase pe care le sărbătoriţi, despre tot ce se întâmplă şi el este părtaş, satisfaceţi-i orice curiozitate cu explicaţii adecvate nivelului său de înţelegere);
* **Valorificaţi experienţa personală a copilului** şi integraţi-o cu noile cunoştinţe şi deprinderi prin situaţiile de învăţare pe care le creaţi. Prin joc acest lucru este cel mai lesne de realizat.
*  Fiţi în permanentă căutare de noi modalităţi prin care să facem jocul copiilor **pe măsura posibilităţilor acestora** (Porniţi cu jocuri simple, accesibile, care trezesc interes, satisfac nevoia de cunoaştere şi acţiune, îmbogăţiţi-l prin noi materiale şi reguli, introduceţi personaje, situaţii noi de învăţare şi experimentare, urmăriţi cu atenţie cum se joacă, cât se joacă şi cu cine se joacă).
* **Acordaţi timp suficient** şi spaţiu ambiental într-un mediu curat şi securizant unde jocul să fie o experienţă benefică şi sigură (Copilul trebuie să se joace într-un spaţiu curat, bine aerisit, luminos unde există mobilier adecvat, jocuri şi jucării ce nu-i pun în pericol viaţa sau sănătatea, sub directa supraveghere a adultului. Copilul se joacă atâta timp cât îşi satisface nevoia de cunoaştere, de mişcare, cât timp mediul îl stimulează iar adultul îi oferă suport.)
* Asiguraţi **participarea tuturor copiilor în joc**, îndeosebi a celor care sunt timizi sau nu au încredere că pot să contribuie şi ei la derularea jocului prin asumarea unui rol sau nu sunt solicitaţi de alţi copii. („Eu am aflat că şi Daniel are acasă un căţeluş şi chiar el are grijă de el. Cred că vă poate ajuta el la prepararea mâncării pentru Pongo”.).

**Rolul educatoarei/adultului în interacţiunea cu copilul şi dezvoltarea sentimentului de apartenenţă la grup**

Fiecare copil este diferit; acest lucru este ceea ce îl face să fie special. Există, cu siguranţă, câteva lucruri esenţiale comune tuturor copiilor:

* au nevoie de dragoste;
* au nevoie de securitate;
* de hrană bună;
* de sprijinul nostru ca să crească, să se dezvolte sănătos şi să înveţe.

Toţi copiii cresc şi se dezvoltă parcurgând aceleaşi etape, dar îi deosebeşte ritmul în care dezvoltarea lor se petrece. Dezvoltarea se realizează pe mai multe domenii: fizic, intelectual, social, emoţional, toate fiind strîns legate între ele şi influenţându-se reciproc! Un copil la un moment dat poate înregistra salturi mai mari în dezvoltare într-un anumit domeniu decât alt copil. Dar ulterior poate avea perioade de stagnare. Astfel că a face comparaţii între copii pentru a-i evalua nu este indicat. Progresele copiilor trebuie privite individual, pentru că ele se petrec în ritmul lor propriu. Important este să nu neglijăm niciun domeniu de dezvoltare, pentru că toate influenţează dezvoltarea globală a copilului.

**Cum să vorbim cu copiii:**

* Să vorbim cu copiii, folosind o voce blândă; să ne uităm în ochii lui când vorbim, să ne adresăm pe prenumele lui cu căldură, dar şi cu fermitate când este necesară stabilirea unor limite.
* Copiii învaţă prin exemple: modul în care vorbim şi relaţionăm cu alţi adulţi, îi va învăţa pe copii la fel de mult ca ceea ce spunem.
* 
* Răbdarea noastră, buna dispoziţie, toate vor fi transmise în mod natural copiilor prin comportamentul nostru.
* Să le arătăm că sunt importanţi pentru noi: fiecare copil are nevoie să ştie că el este cineva special „Bună dimineaţa, Adelina! Ce fustiţă frumoasă ai!
* Să ne facem timp în fiecare zi să vorbim cu fiecare copil! O propoziţie sau două, spuse numai pentru el, va ajuta la stabilirea unor relaţii calde între el şi noi: „Bună dimineaţa! Ai lipsit ieri; ce s-a întâmplat? Ştii ce dor ne-a fost de tine?”
* Să lăudăm copilul pentru încercările lui de a face ceva, indiferent de rezultatul obţinut: „Foarte frumos, Aura! Pentru că ai încercat să desenezi Scufiţa Roşie.”
* Încercare şi eroare, experimentări ce par absurde, caraghioase - trasări de linii tremurate şi inegale, a colora soarele în albastru, pentru că „aşa e mai frumos”, toate acestea sunt erori fericite ale dezvoltării copilului. Să-l certăm sau să râdem de copil pentru aceste erori, este o descalificare pentru meseria noastră. A cunoaşte copilul, a-l respecta, a-l încuraja – iată calea corectă a educatorului bun.

**Modalităţi de stimulare a independenţei copilului:**

* Atunci când comunicăm cu acest copil, ne adresăm ca unei persoane care va încerca să egaleze prin ceva adultul, conferind copilului încredere în forţele şi cunoştinţele proprii: să rugăm copiii să ne ajute la pregătirea sălii de grupă, a centrelor, împărţind materiale, ustensile, jucării; este ajutorul nostru de educatoare. De aceea momentele de tranziţie dintre activităţi constituie oportunităţi naturale de învăţare pentru copii. Iar prin acest rol ar trebui să treacă cât mai mulţi copii, dându-le şansa să se simtă utili şi necesari, să-şi demonstreze că şi ei pot să facă ceea ce face adultul şi că sunt de încredere.
* Îi vom încuraja să se îmbrace şi dezbrace singuri la vestiar
* Să le permitem să-şi aleagă mâna cu care desenează, neforţându-i să o schimbe.
* Să le oferim o gamă de opţiuni acceptabile :
* ce carte să privească;
* cu ce jucării să se joace;
* ce să deseneze sau picteze;
* ce colaj să realizeze la tema dată;
* ce materiale să folosească;
* cu care dintre copii să lucreze, evitând situaţiile stânjenitoare, potenţial de excludere a unora din diverse motive.
* Acceptând diferenţele dintre copil şi adult, evitând să-i impunem o „manieră adultă” de comportament şi cunoaştere, trebuie să acceptăm şi variaţiile care există în cadrul aceluiaşi nivel de vârstă şi să considerăm naturale diferenţele dintre copii.

Interacţiunea copil-educatoare se construieşte în jurul cuvintelor cheie: **comunicare – cooperare - prietenie**

* Comunicarea între adult şi copil este esenţială în formarea lui ca fiinţă socială
* Dacă privăm copilul de comunicare, îl transformăm într-o fiinţă introvertită.
* Să fim toleranţi în comunicare! O obligaţie foarte importantă a cadrului didactic.
* Să nu presupunem, să ne formăm opinii, înainte de a asculta.
* Să nu judecăm după primul contact.
* Să acceptăm că există diferenţe culturale, mai mult sau mai puţin accentuate între grădiniţă şi familie, între noi şi părinţi, ele putând determina erori de interpretare cu consecinţe grave asupra copilului.
* Să ne păstrăm calmul şi simţul umorului într-o situaţie conflictuală datorată lipsei de comunicare.
* Pentru o bună comunicare, noi trebuie să evaluăm mediul din care provine copilul: obiceiuri, tradiţii, norme de comportament, religie.
* Să ne asigurăm că ceea ce aşteptăm noi de la copil este identic cu aşteptările părinţilor .
* Oricare ar fi dificultăţile în comunicarea dintre educatoare şi copil, niciodată nu trebuie să ridicăm tonul, sau să ne manifestăm prin comportamente non-verbale (surâs lipsit de amabilitate, grimasă, ridicare din umăr). Nu tonul ridicat rezolvă problemele apărute, ci mai degrabă le agravează.


**Rolul educatoarei în procesul de integrare a copilului**

Noi, cei care lucrăm cu copiii, trebuie să-i tratăm din perspectiva dezvoltării, percepându-i ca fiind unici, demni de respect şi înţelegere, doar astfel vom putea crea pentru ei experienţe satisfăcătoare. Realizând o educaţie care răspunde necesităţilor copilului, stilului predominant de învăţare al acestora, care se centrează pe proces, nu pe produs, cadrul didactic îndeplineşte mai multe roluri: „arhitect”, observator/ evaluator, regizor, mediator/ facilitator,

(după Carter, Margie, Curtes, Deb, Traning Teachers)

**Ca „arhitect”:**

* Evaluăm spaţiul din perspectiva ochiului copilului;
* Adaptăm spaţiul la necesităţile şi interesele jocului copilului;
* Creăm posibilităţi de a explora lumina, umbra, sunetele, culorile, textura;
* Integrăm elemente din lumea de afară în mediul sălii de grupă;
* Reamenajăm spaţiul grupei pentru a crea noi provocări în fiecare centru
* Etichetăm tot mobilierul şi materialele din spaţiul educativ pentru a facilita învăţarea

**Ca observator/evaluator:**

* Ne vom comporta ca un cercetător în domeniul educaţiei timpurii: vom realiza continuu observări ale tuturor copiilor pentru a identifica: preferinţe, interese, cunoştinţe, frustrări, ataşamente, competenţe, stări, comportamente ale copiilor.
* Observarea ne orientează în aprecierea progreselor copilului în atingerea obiectivelor educaţiei timpurii.
* Înregistrăm datele observaţiilor noastre pentru ca pe baza lor să realizăm o proiectare a învăţării cât mai adaptate nevoilor şi intereselor copiilor şi o evaluare cât mai precisă, realistă şi obiectivă.

**Ca regizor:**

* Prin buna cunoaştere şi acceptare necondiţionată a fiecărui copil, promovăm numeroase strategii şi tehnici interactive pentru a promova învăţarea, creăm oportunităţi echitabile pentru toţii copiii; timp suficient şi suport adecvat pentru fiecare copil, ţinând cont de diferenţele individuale, de stilul şi ritmul de învăţare;
* 􀂾Regizăm un anumit scenariu prin selectarea de teme şi materiale sugestive; intervenim cu noi materiale şi idei pe parcurs, fără a-ntrerupe jocul; sugerăm o varietate de posibilităţi de joc;
* Ajustăm sarcinile la interesele şi posibilităţile copiilor; schimbăm spaţiul educativ în funcţie de evoluţia programului şi de nevoile grupei.
* 􀂾Stimulăm lucrul în echipă al copiilor;
* 􀂾Evidenţiem părţile forte ale copiilor pentru a încuraja progresele, a-i spori încrederea în sine şi a-i învăţa să-şi construiască evoluţia mizând pe laturile tari, planificăm oportunităţi pentru a le valorifica, a le face funcţionale􀂾Vom ţine seama de calităţile unice ale fiecărui copil, îi vom respecta ritmul propriu de dezvoltare;
* Vom asigura un mediu îmbogăţit, apropriat vârstei, intereselor şi posibilităţilor copiilor;
* Construim parteneriate educaţionale de decizie şi acţiune: grădiniţă-familie-copii-comunitate;

**Ca mediator/facilitator:**

* Creăm copiilor un mediu stimulativ de joc, favorabil pentru a-şi exprima necesităţile, sentimentele şi emoţiile; încurajăm copiii să facă alegerea, le oferim libertatea de a decide singuri;
* 􀂾Îndemnăm copiii să folosească lucrurile şi să practice deprinderile în mod spontan, netradiţional;
* Experimentăm noi metode de joc, reprezentând o altă cale de dezvoltare a spiritului inventiv;
* 􀂾Facilităm comunicarea între copii; creăm ocazii de dialog între copii, între copii şi adulţi;
* Prin soluţionarea unor conflicte, dezvoltăm abilităţi sociale; oferim modele copiilor de a negocia şi soluţiona situaţii pe cale paşnică;
* Stimulăm posibilităţi de exprimare creatoare, independenţă în gândire, comportament, stimulăm exprimarea şi respectăm opinia copilului.
* 􀂾Punem în valoare mult mai mult conţinutul jocului, decât respectarea rigidă a regulilor;
* Echilibrăm eforturile copilului cu posibilităţile lui spre a-i favoriza dezvoltarea, dar şi
* autocontrolul în interacţiunile sociale;
* Ajutăm copilul să-şi extindă experienţa de cunoaştere, să o conştientizeze;
* Favorizăm trăirea unor experienţe reale de către copii, experienţe de viaţă care ulterior vor stimula jocul.

**Colaborarea cu familia şi comunitatea**

Pentru fiecare dintre noi, familia a jucat şi joacă un rol foarte important în vieţile noastre. Familia este unicul grup social caracterizat de determinările naturale şi biologice, singurul în care legăturile de dragoste şi consanguinitate capătă o importanţă primordială. J.S. Bruner considera că, admiţând ca toţi oamenii sunt în esenţa lor umani, această umanitate este data de tipul de copilărie pe care l-au trăit. A. Berge considera familia un fel de cooperativă de sentimente, care îndulceşte pentru fiecare membru, loviturile vieţii, dispersând efectele asupra tuturor.

Familia este primul grup social (mediul primar de socializare) din care face parte copilul. Este una din cele mai vechi forme de comunitate umană, o instituţie stabilă, cu rosturi fundamentale pentru indivizi şi pentru familie (M. Voinea, 1996). Mediul în care copilul se naşte, trăieşte primii ani ai vieţii, se dezvoltă şi se formează pentru viaţa îl oferă **familia**. Are rolul central în asigurarea condiţiilor necesare trecerii prin stadiile de dezvoltare ale copilăriei, condiţii ce stau la baza structurării personalităţii individului. Apariţia unei persoane micuţe în orice familie, care la început este complet dependentă de adulţi şi iţi inspiră tandreţe aduce cu ea un enorm sens al

responsabilităţii, privind modul în care să o îngrijeşti şi s-o educi.

**Cum comunicăm eficient cu părinţii**

**MOTTO: *„ Eu sunt copilul. Tu ţii în mâinile tale destinul meu. Tu determini, în cea mai mare măsură, dacă voi reuşi sau voi eşua în viaţă! Dă-mi,te rog, acele lucruri care să mă îndrepte spre fericire. Educă-mă, te rog, ca să pot fi o binecuvântare pentru lume”. (Child’s Appeal)***

În pedagogia tradiţională, această temă era tratată sub denumirea de „colaborare dintre grădiniţă şi familie”. Actualmente dimensiunile acestei relaţii sunt mai cuprinzătoare datorită lărgirii conceptului de colaborare spre cel de comunicare prin cooperare, şi mai nou, prin conceptul de parteneriat care le cuprinde pe toate şi în plus, exprimă, şi o anumită abordare pozitivă şi democratică a relaţiilor educative, în sensul implicării active şi al valorizării experienţei şi statutului fiecărui actor în egală măsură.

Colaborarea dintre grădiniţă şi familie presupune o comunicare efectivă şi eficientă, o unitate de cerinţe şi o unitate de acţiune când este vorba de interesul copilului. Rolul educatoarei este acela de a discuta cu părinţii copiilor, de a stimula comunicarea permanentă cu aceştia, de a informa membrii familiei cu privire la nevoile psihice şi motrice ale copiilor, de a-i orienta către cunoaşterea activităţilor din grădiniţă şi sprijinul în desfăşurarea cât mai eficientă a acestora. Ea concepe cele două instituţii sociale exprimându-se în schimburi de opinii şi în discuţii, iar atunci când este vorba de decizii, păstrându-şi fiecare identitatea şi aportul în mod specific.

Modul cum interrelaţionează părinţii şi educatorii îşi pune amprenta pe formarea şi educarea copilului. Numeroasele studii au demonstrat că o relaţie bună între cele două instituţii ale educaţiei – grădiniţă-familie – este în avantajul dezvoltării copilului la toate vârstele. Cu toate acestea, complexitatea actului educaţional, a realităţii umane şi sociale contemporane şi sarcinile tot mai dificile cărora trebuie să le facă faţă procesul educaţional fac să se identifice tot mai multe fisuri în relaţia amintită.

La copiii cu vârste între 3-6/7 ani este foarte important ca familia şi personalul grădiniţei să comunice liber şi deschis despre copii şi activităţile lor.

Grădiniţa şi căminul părintesc sunt strâns legate intre ele şi cu cât comunicarea între ele este mai eficientă, cu atât mai mult sprijin pot primi copiii pentru a trece printr-o perioadă educaţională încununată de succes. Când educatoarea consideră comunicarea ca fiind indispensabilă pentru succesul copilului, ea devine parte integrantă a activităţilor de zi cu zi.

**Comunicarea cu familia presupune :**

* să alocaţi timp suficient, creaţi ocazii şi încurajaţi familiile să discute cu dumneavoastră despre ideile, bucuriile, scopurile şi grijile lor;
* să stabiliţi locuri special amenajate pentru a purta discuţii între patru ochi şi trataţi întotdeauna informaţia primită ca fiind confidenţială;
* că familiile vă vor împărtăşi informaţii cu adevărat personale şi este de datoria noastră, a educatoarelor, să le asigurăm că ele vor fi strict confidenţiale.

În funcţie de scopul urmărit în cadrul parteneriatului cu familia, comunicarea grădiniţă-familie poate îmbrăca forme diferite cu rezultate diferite.

Astfel, **modalităţile de comunicare** cu familia pot fi:

**- formale**: este un mod mai oficial, uneori în scris, adresat în general tuturor părinţilor, care urmăresc scopuri generale, administrative, de organizare sau îmbunătăţire a colaborării sau de educaţie parentală;

**- informale**: este un mod de comunicare mai familiar, mai apropiat, care urmăreşte obiective specifice ce privesc dezvoltarea copilului, problemele specifice pe care acesta le întâmpină şi care necesită o atmosferă mai relaxată, mai caldă pentru a crea contextul necesar împărtăşirii de idei şi luării de decizii în comun.

**SUGESTII DE LUCRU**

**DESPRE EMOȚIILE MELE (1)**



**Cum se simte Scufița Roșie?**


|  |  |
| --- | --- |
| Imagine similarÄ | **http://www.scritube.com/files/profesor%20scoala/210_poze/image004.gifhttp://www.scritube.com/files/profesor%20scoala/210_poze/image006.gifhttp://www.scritube.com/files/profesor%20scoala/210_poze/image005.gifhttp://www.scritube.com/files/profesor%20scoala/210_poze/image003.gifhttp://www.scritube.com/files/profesor%20scoala/210_poze/image002.gif** |
| Imagine similarÄ | **http://www.scritube.com/files/profesor%20scoala/210_poze/image003.gifhttp://www.scritube.com/files/profesor%20scoala/210_poze/image002.gif**  **http://www.scritube.com/files/profesor%20scoala/210_poze/image004.gifhttp://www.scritube.com/files/profesor%20scoala/210_poze/image006.gifhttp://www.scritube.com/files/profesor%20scoala/210_poze/image005.gif** |
| Imagini pentru scufita rosie speriata de lup | **http://www.scritube.com/files/profesor%20scoala/210_poze/image003.gifhttp://www.scritube.com/files/profesor%20scoala/210_poze/image002.gif**  **http://www.scritube.com/files/profesor%20scoala/210_poze/image004.gifhttp://www.scritube.com/files/profesor%20scoala/210_poze/image006.gifhttp://www.scritube.com/files/profesor%20scoala/210_poze/image005.gif** |

**DESPRE EMOȚIILE MELE (2)**

**Să o ajutăm pe Ciri Vrăbiuța!**



****

** **

**LA JOACĂ ÎMPREUNĂ CU PRIETENII – REGULI DE COMPORTARE (1)**

**Cei trei ursuleți neastâmpărați**

****


**Ajută-i pe cei trei ursuleți să încercuiască imaginile care reprezintă un comportament corect:**

****

**LA JOACĂ ÎMPREUNĂ CU PRIETENII – REGULI DE COMPORTARE (2)**

**Lapinot găsește soluția!**


***Colorează imaginea care dovedește comportamentul unui bun prieten:***

****

**COMPORTAREA ÎN FAMILIE. RELAȚII CU MEMBRII FAMILIEI MELE (1)**


**Câte capete?**

**Combină imaginile și află câte capete are familia lui Paul și a Sarei:**

****

**COMPORTAREA ÎN FAMILIE. RELAȚII CU MEMBRII FAMILIEI MELE (2)**


**Îmi ajut familia!**



**TRĂIESC SĂNĂTOS (1)**

**Dansul alimentelor**

Ajută alimentele sănătoase să danseze până la farfurie:




Încercuiește imaginile care reprezintă produse ce trebuie spălate înainte de a fi consumate:

|  |  |  |  |  |
| --- | --- | --- | --- | --- |
| grapes-large.png | 1icecream111.jpg | apple2.gif | cp47.gif | strawberry.gif |

**TRĂIESC SĂNĂTOS (2)**


**Nu uitați!**


Ỉncercuieşte imaginile care reprezintǎ obiecte pe care le folosim:

* PASTA DE DINTIpentru îngrijirea dinţilor

* pentru îngrijirea pǎrului



* pentru îngrijirea corpului



**PREOCUPĂRILE MELE (1)**

**Oglinda**


**Completează desenul astfel încât să semene cu tine:**



**PREOCUPĂRILE MELE (2)**

**Puzzle**

**Desenează pe fiecare bucată de puzzle ce-ți place să faci:**

****

**MĂ PREGĂTESC PENTRU ȘCOALĂ (1)**

**Ochi și urechi**

***Care dintre omizi va ronțăi frunza?***

****

**MĂ PREGĂTESC PENTRU ȘCOALĂ (2)**

**Pot să fac singur!**

**Încercuiește activitățile pe care poți să le faci fără ajutor!**

**** 





Prezenta broșură a fost realizată în cadrul activității:

*A.5 Campanie de informare si constientizare locala pentru imbunatatirea accessului, participarea parentala, echitate in educatie prin parteneriatul educational in comunitatile vizate (1.3.2.c);*

*A.5.1 - Organizarea si derularea atelierului tematic "Participarea la educatia timpurie – factor de incluziune sociala".*

